**BASES PARTICULARS REGULADORES PER A LA CONCESSIÓ D’AJUTS SOCIALS PER ALS EXERCICIS 2022 I 2023, ADREÇADES A PERSONES I UNITATS DE CONVIVÈNCIA, RESIDENTS A CORNELLÀ DE LLOBREGAT, AMB ESCASSA CAPACITAT ECONÒMICA, PER COL·LABORAR EN LES DESPESES PER HABITATGE HABITUAL.**

L’Ajuntament de Cornellà de Llobregat té conferides, entre les competències que li són pròpies, de conformitat amb l’article 25.2 e) de la Llei Reguladora de Bases de Règim Local, “l’avaluació i informació de situacions de necessitat social i l’atenció immediata a persones en situació o risc d’exclusió social”.

La llei 12/2007, d’11 d’octubre, de Serveis Socials, estableix en el seu article 7 les situacions amb necessitat d’atenció especial, determinant que són destinataris dels serveis socials, especialment, les persones que estiguin en alguna o algunes de les situacions que es relacionen en el propi article. Concretament, els apartats g), m) i n), diuen:

“g) Vulnerabilitat, risc o dificultat social per a la gent gran, la infància i l’adolescència.

m) Condicions laborals precàries, desocupació i pobresa.

n) Urgències socials.”

D’acord amb l’article 17, apartats m) i o), de l’esmentada Llei de Serveis Socials, correspon als serveis socials bàsics la gestió de les prestacions d’urgència social i les prestacions econòmiques d’àmbit municipal. Les prestacions econòmiques estan definides en l’article 22 de la Llei de serveis socials, com aquelles prestacions dineràries, que tenen com a finalitat atendre determinades situacions de necessitat en què es troben les persones que no disposen de recursos econòmics suficients per a fer-hi front i no estan en condicions d’aconseguir-los o rebre’ls d’altres fons. Afegeix el mateix article, en el seu punt 2, que les prestacions econòmiques es poden atorgar amb caràcter de dret subjectiu, de dret de concurrència o d’urgència social.

Finalment, aquesta línia d’actuació d’ajuts està recollida al Pla estratègic de Subvencions de l’Ajuntament de Cornellà de Llobregat pel període 2020-2023, en l’àmbit de política social, amb l’objectiu general de donar suport a projectes, programes o activitats destinades a cobrir i/o atendre problemes o necessitats socials que tinguin clarament una finalitat de foment de la prevenció de situacions de risc d’exclusió social o desprotecció de ciutadans i ciutadanes fonamentalment de menors o persones grans o de caràcter puntual i urgent que es puguin donar.

**PRIMERA.- OBJECTE**

L’objecte d’aquestes Bases és regular la concessió d’ajuts individuals per part de l’Ajuntament de Cornellà de Llobregat, en règim de concurrència competitiva, a persones residents en el municipi en especials situacions de necessitat o vulnerabilitat per no poder disposar de mitjans econòmics suficients, per a fer front a les despeses de l’habitatge habitual, sempre que es compleixin tots els requisits i condicions establertes en les presents Bases.

**SEGONA.- REQUISITS QUE HAN DE REUNIR ELS BENEFICIARIS I FORMA D’ACREDITAR-LOS**

Podran ser beneficiaris/àries les persones que reuneixin els següents requisits en el moment de presentar la sol·licitud:

1. Que la persona titular de l’habitatge i sol·licitant de l’ajut consti com a contribuent de l’IBI l’any en el qual se sol·liciti l’ajut, per l’habitatge que constitueixi la seva residència habitual, que haurà de coincidir amb la del padró d’habitants.

El règim d’ajuts també resultarà d’aplicació per a les persones que disposin d’un habitatge, el rebut d’IBI de la qual es giri a nom del/de la seu/seva cònjuge mort/a o la seva parella per vincle matrimonial o per constituir parella de fet degudament inscrita en el registre corresponent.

1. Que la persona titular de l’habitatge i sol·licitant de l’ajut es trobi al corrent de les obligacions tributàries amb l’Ajuntament de Cornellà de Llobregat, amb la resta d’administracions i amb la Seguretat Social , i no tingui pendent de reintegrament subvencions públiques concedides per les entitats esmentades, així com no incórrer en cap de les circumstàncies previstes a l’article 13.2 de la Llei General de Subvencions.
2. Que el sol·licitant i tots els membres de la unitat de convivència no siguin titulars en cap tant per cent de règim de propietat d’un altre bé immoble (incloses propietats rústegues, agràries, sòl, etc....), ubicat en tot el territori nacional, llevat de l’habitatge habitual sobre la qual se sol·licita l’ajut, una plaça d’aparcament i un traster en la ciutat de Cornellà de Llobregat.
3. Que els ingressos anuals de la unitat de convivència referits a l’últim exercici fiscal tancat no superin, en conjunt, els llindars que es recullen a continuació, referits a l’indicador públic de renda d’efectes múltiples (IPREM) anual per a 14 pagues corresponent a l’any de la convocatòria i al nombre de membres de la unitat de convivència, que hauran de ser iguals o inferiors al barem següent:

|  |  |  |
| --- | --- | --- |
| Nombre d’integrants de la unitat de convivència | Llindar màxim d’ingressos anuals | Quantia màxima ingressos anuals 2022 |
| 1 | IPREM\*1,4 | 11.348,79 |
| 2 | IPREM\*1.8 | 14.591,30 |
| 3 | IPREM\*2,1 | 17.023,19 |
| 4 | IPREM\*2,4 | 19.455,07 |
| 5 | IPREM\*2,7 | 21.886,96 |
| 6 | IPREM\*3 | 24.318,84 |
| 7 o més | IPREM\*3,3 | 26.750,72 |

*IPREM ANUAL 2022: 8.106,28 €*

Les quanties màximes d’ingressos anuals de 2023 es calcularan d’acord amb l’IPREM que s’aprovi per a aquell exercici.

Als efectes d’aquestes bases, s’entén per últim exercici fiscal tancat l’últim exercici del qual hagi finalitzat el període per a la presentació de l’IRPF, en el moment d’aprovació de la convocatòria corresponent.

A efectes de determinar el nivell de renda es consideraran tots els ingressos dels membres de la unitat de convivència que tinguin complerts 16 anys en el moment de presentar la sol·licitud, d’acord amb les declaracions de l’impost sobre la renda de les persones físiques, referides a l’últim l’exercici fiscal tancat, o en el seu defecte, els rendiments íntegres del treball o equivalent, detraient, en el seu cas, l’import corresponent a ajuts socials atorgats per l’Ajuntament de Cornellà de Llobregat.

En el cas que qualsevol dels membres de la unitat de convivència, la renta dels quals sigui computable percebi ingressos subjectes a l’IRPF, però no tingui l’obligació de presentar la declaració, serà la informació facilitada per l’AEAT sobre aquests ingressos o imputacions íntegres les que constituiran la renda familiar o part d’ella, minorant aquests ingressos, en el seu cas i a fi de no provocar situacions de greuge comparatiu amb els declarants de l’IRPF, fins en 2.000 euros corresponents a despeses deduïbles del rendiment del treball per a la totalitat dels membres sense obligació de declarar.

En cas de no figurar dades a l’AEAT, l’Ajuntament verificarà directament a través de l’Institut Nacional de la Seguretat Social, l’import de les pensions que percebin o bé l’acreditació de no percebre cap quantitat, pel que respecta a l’exercici de la convocatòria.

1. El valor cadastral de l’habitatge sobre el qual se sol·licita ajut no podrà ser superior a 150.000,- euros

**TERCERA.- TERMINI I LLOC DE PRESENTACIÓ DE SOL·LICITUDS**

Les sol·licituds, juntament amb la documentació acreditativa, podran presentar-se en qualsevol dels llocs previstos en l'article 16.4 de la Llei 39/2015, d'1 d'octubre, del Procediment Administratiu Comú de les  Administracions Públiques, en el termini d’1 mes a comptar des del dia següent a la publicació de l’extracte de la convocatòria al DOGC.

Si la sol·licitud es presenta al Registre General d’entrada de l’Ajuntament de Cornellà de Llobregat, s’haurà de concertar cita prèvia amb l’Oficina d’Atenció al Ciutadà de dilluns a divendres, de 8.30 a 13.30 i de 16.30 a 19.00.

Si la presentació es realitza online, podrà realitzar qualsevol consulta al servei d’ajuda **OAC360º** mitjançant el telèfon 935 955 093, de dilluns a divendres de 8 a 20 hores, o mitjançant l’adreça electrònica oac360@aj-cornella.cat.

**QUARTA.- DOCUMENTACIÓ A PRESENTAR:**

Les persones físiques que vulguin acollir-se als ajuts regulats a les presents Bases, hauran de presentar al Registre General de l’Ajuntament la sol·licitud, segons model normalitzat, acompanyant-hi la documentació següent:

1. Per a tots els sol·licitants:
2. Fotocòpia del NIF/NIE, del/la sol·licitant i de les persones que convisquin amb ell/ella majors de 16 anys en el moment de presentació de la sol·licitud.
3. Dades bancàries del compte del/la sol·licitant on poder transferir l’import de l’ajut, amb determinació del codi IBAN corresponent, segons model normalitzat que s’adjunta, signat i segellat per l’entitat bancària i el/la sol·licitant, o rebut que identifiqui el número de compte i el sol·licitant.
4. Documentació acreditativa dels ingressos del sol·licitant i de les persones que convisquin amb ell:

* Copia de la declaració de renda de l’últim exercici fiscal tancat de tots els membres de la unitat de convivència que estiguin obligats. Si no està obligat a presentar-la, certificat d’imputacions de l’AEAT.

1. Declaració responsable de no concórrer en cap de les circumstàncies determinades a l’article 13.2 de la Llei de Subvencions que impedeixin obtenir la condició de beneficiari.

2. Per als vidus/les vídues sol·licitants de l’ajut quan siguin titulars juntament amb el cònjuge finat i el titular cadastral sigui aquest, a més de la documentació esmentada al punt 1, hauran d’acompanyar:

* + - Fotocòpia de l’escriptura d’acceptació d’herència. En el seu defecte:
* Fotocòpia de l’escriptura de propietat a que afecta la sol·licitud.
* Fotocòpia del llibre de família en el que consti l’anotació del matrimoni
* Còpia del certificat de defunció del cònjuge o de la seva corresponent anotació en el llibre de família, o document acreditatiu equivalent.

En cas de parella de fet, la persona que sol·licita la percepció de l’ajut haurà d’aportar la inscripció en el registre de parelles de fet que s’acreditarà mitjançant l’oportuna certificació de la seva vigència.

3. Per els hereus/les hereves de la finca que figuri a nom del finat haurà d’acompanyar, a més de la documentació esmentada al punt 1, l’escriptura d’acceptació d’herència.

4. En cas de separació o divorci (si el sol·licitant no és el titular del rebut):

* El testimoni de la sentència dictada pel jutjat corresponent.
* Acreditació del pagament del rebut de l’IBI pel sol·licitant.

Quan la sol·licitud no reuneixi els requisits establerts a l’article 68 de la Llei 39/2015, d’1 d’octubre, del Procediment Administratiu Comú de les Administracions Públiques, o no s’acompanyi la documentació prevista a les presents bases, es requerirà a l’interessat per què en el termini de 10 dies hàbils aporti els documents requerits, advertint-los que, en cas de no presentar-los, es considerarà que es desisteix de la petició efectuada.

**CINQUENA.– COMPROVACIÓ DE DADES D’OFICI PEL PROPI AJUNTAMENT**

L’Ajuntament verificarà directament les dades que consten al propi Ajuntament del sol·licitant i de les persones majors de 16 anys en el moment de presentació de la sol·licitud que convisquin amb ell d’acord amb el padró municipal.

Previ consentiment dels interessats, l’òrgan gestor verificarà, mediant intercanvi d’informació amb les administracions competents, el compliment dels requisits establerts en les presents bases. La informació es limitarà a les dades estrictament necessàries par la tramitació de l’expedient.

En cas que la persona sol·licitant de l’ajut manifesti no autoritzar la verificació de les seves dades, o algun dels restants membres de la unitat de convivència majors de 16 anys no l’autoritzi expressament, s’haurà d’aportar la documentació següent:

* Copia de la declaració de renda de l’últim exercici fiscal tancat de tots els membres de la unitat de convivència que estiguin obligats. Si no està obligat a presentar-la, certificat d’imputacions de l’AEAT, i en el seu defecte certificat de la Tresoreria de la Seguretat Social de l’import dels ingressos, corresponents a l’exercici de l’any de la convocatòria, que perceben o bé l’acreditació de no percebre cap quantitat.
* Certificat cadastral dels bens de les persones de la unitat de convivència referits a l’àmbit territorial de l’estat espanyol.

La falsificació o ocultació de dades sobre la capacitat econòmica de la unitat de convivència suposarà l’exclusió amb caràcter automàtic de la sol·licitud, sense perjudici de les responsabilitats de qualsevol altre tipus en que pogués incorre la persona sol·licitant.

La consulta o obtenció és autoritzada por les persones sol·licitants, a excepció que consti en el procediment la seva oposició expressa. L’autorització dels restants membres de la unitat de convivència que siguin majors de 16 anys, en el seu cas, haurà d’esser expressament concedida, firmant a tal efecte l’annex corresponent.

3. Sense perjudici de l’exposat anteriorment, l’òrgan gestor podrà requerir a les persones sol·licitants que aportin la documentació que, en el seu cas, consideri precisa, estant aquells obligats a donar compliment al requeriment, amb els efectes previstos als articles 68 o 73 de la LPAC, segons procedeixi.

**SISENA.- FORMA I TERMINI DE CONCESSIÓ**

Els ajuts es concediran mitjançant decret de la Regidora de l’Àrea de Polítiques Socials, Igualtat i Salut Pública, a la vista de l’informe del Cap de l’Àrea de Gestió d’Acció Social, de forma conjunta per a tots el beneficiaris, en el termini de tres mesos des de la finalització del termini de presentació de sol·licituds.

**SETENA.- QUANTIA DE L’AJUT**

La quantia dels ajuts regulats a les presents bases no podrà ultrapassar el 0,3% del valor cadastral de l’habitatge, amb un límit màxim de 300 euros per habitatge.

El percentatge que es concedeixi s’establirà en funció de la dotació pressupostària existent en el moment de l’atorgament, i serà el mateix per a tots els beneficiaris que compleixin els requisits assenyalats a la base segona.

**VUITENA.- DOTACIO PRESSUPOSTÀRIA.**

La concessió dels ajuts corresponents a la convocatòria 2022 s’aplicarà a la partida pressupostària 03322311C4800000 de l’exercici 2023, per un import màxim de 30.000,- euros i subordinada a la condició d’existència de crèdit adequat i suficient en el moment de la resolució de la concessió.

La concessió dels ajuts corresponents a la convocatòria 2023 haurà d’anar amb càrrec a la partida i pels imports que s’establiran a l’acord d’aprovació de la convocatòria pública.

**NOVENA.- FORMA DE PAGAMENT DE L’AJUT**

En el termini de 30 dies a comptar des de l’acord de concessió, l’ajut es farà efectiu mitjançant transferència bancària al compte assenyalat pel sol·licitant.

**DESENA.- OBLIGACIONS DELS BENEFICIARIS**

Els beneficiaris s’obliguen a facilitar quanta informació els hi sigui requerida per l’Ajuntament, per tal de comprovar la veracitat de les dades que han motivat el seu atorgament.

En Cornellà de Llobregat, a la data i amb les signatures electròniques que figuren en aquest document.

|  |  |
| --- | --- |
| Joana Piñero Romera  REGIDORA DE POLÍTIQUES SOCIALS, IGUALTAT I SALUT |  |